paragraph_text: Nakon režiranja jednog propagandnog filma za vrijeme rata, ušao je na novi teritorij s dokumentarnom dramom o atomskoj bombi, Početak kraja, 1947. Za sljedeća dva filma se vratio svom starom zanatu, lakim komedijama: The Bride Goes Wild s Vanom Johnsonom i June Allyson i Big City, oba iz 1948. Te godine je snimio i slavni film koji je spojio elemente komedije, drame i biografije, a uključio je zvjezdanu postavu glumaca; Glazba i stihovi bio je biografski film o odnosu između Richarda Rogersa i Lorenza Harta. U njemu su, između ostalih, nastupili, Judy Garland, Gene Kelly, Mickey Rooney i Cyd Charisse. Do tada je Taurog već postao poznat kao redatelj za komedije i mjuzikle, ali na kojeg se moglo pouzdati i za druge žanrove. Nakon Glazbe i stihova, Taurog je 1949. režirao That Midnight Kiss s Kathryn Grayson, 1950. Please Believe Me s Deborah Kerr, te The Toast of New Orleans, ponovno s Graysonovom. Sva tri filma prošla su nezamijećeno. Taurog je nakon toga režirao još četiri filma koja spadaju u treći dio njegove karijere, ''Gđa. O'Malley i g. Malone (1950.), Bogati, mladi i zgodni (1951.) i Room for One More'' (1952.), s Caryjem Grantom.